ddrg/super_eurlex huggingface dataset:
(3)

Vzhľadom na túto situáciu je vhodné stanoviť novú lehotu pre výnimku umožňujúcu divestíciu zo strany konkrétneho subjektu zaradeného do zoznamu. Touto novou lehotou nie sú so spätnou účinnosťou schválené divestície, ktoré nie sú v súlade s nevyhnutnými požiadavkami podľa rozhodnutia 2014/145/SZBP, ako sú nepovolené divestície po tom, ako bol subjekt zaradený do zoznamu. Takisto je vhodné rozšíriť výnimku zo zmrazenia aktív a zo zákazu sprístupňovať finančné prostriedky a hospodárske zdroje na dva nové subjekty v zozname s cieľom umožniť ukončenie operácií, zmlúv alebo iných dohôd, ktoré boli predtým uzavreté s uvedenými subjektmi. S cieľom ďalej riešiť obavy týkajúce sa potravinovej bezpečnosti v tretích krajinách je vhodné zaviesť novú výnimku umožňujúcu uvoľniť aktíva a sprístupniť finančné prostriedky a hospodárske zdroje určitým fyzickým osobám, ktoré pred svojím zaradením do zoznamu plnili významnú úlohu v medzinárodnom obchode s poľnohospodárskymi a potravinovými výrobkami vrátane pšenice a hnojív. S cieľom zabrániť obchádzaniu sú povoľovaním takýchto operácií poverené príslušné vnútroštátne orgány. Pritom by mali úzko spolupracovať s Komisiou s cieľom zabezpečiť jednotné vykonávanie v celej Únii. Príslušné vnútroštátne orgány sa môžu inšpirovať prioritami Organizácie Spojených národov a Svetového potravinového programu v boji proti potravinovej neistote vo svete. Uvedenou výnimkou nie sú dotknuté iné reštriktívne opatrenia, ktoré Únia zaviedla voči Rusku a iným krajinám, a príslušné obavy týkajúce sa národnej bezpečnosti členských štátov.
(7)

Komisia v súlade s článkom 15 ods. 4 nariadenia (EÚ) č. 1257/2013 v polovici trvania preskúmala zariadenie na recykláciu lodí Işıksan, ktoré sa nachádza v Turecku a ktoré nedokázalo potvrdiť, že naďalej spĺňa príslušné požiadavky článku 13 ods. 1, najmä písm. b), f) a i) nariadenia (EÚ) č. 1257/2013. Okrem toho sa zistilo, že predmetné zariadenie nespĺňa požiadavky týkajúce sa recyklácie lodí plaviacich sa pod vlajkou členských štátov EÚ stanovené v článku 13 ods. 2 písm. a) až c) nariadenia (EÚ) č. 1257/2013. Okrem toho dostupné informácie neumožňujú dospieť k záveru, že viacero lodí plaviacich sa pod vlajkou členských štátov EÚ, ktoré sa mali recyklovať v zariadení Işıksan, bolo nakoniec demontovaných v danom zariadení, ale naznačujú, že sa namiesto toho lode previezli do blízkych zariadení, ktoré nie sú zaradené do európskeho zoznamu. Tento postup predstavuje porušenie požiadaviek stanovených v článku 13 ods. 1 písm. e) nariadenia (EÚ) č. 1257/2013, v ktorom sa vyžaduje, aby prevádzkovatelia zariadení zaradených do európskeho zoznamu museli vo svojom zariadení recyklovať lode plaviace sa pod vlajkou členských štátov EÚ v súlade s osobitným plánom recyklácie danej lode. Európsky zoznam by sa preto mal aktualizovať a toto zariadenie by sa z neho malo vypustiť.
(7)

Jednotné pravidlá stanovené v tomto rozhodnutí by sa mali uplatňovať bez toho, aby boli dotknuté ustanovenia iných nástrojov, ktorými sa stanovujú osobitné pravidlá týkajúce sa konkrétnych kategórií zasielania informácií z dohľadu orgánom. To platí napríklad vo vzťahu k memorandám o porozumení, v ktorých ECB využíva svoju diskrečnú právomoc a zaväzuje sa zasielať informácie konkrétnym prijímajúcim orgánom. Okrem toho by sa jednotné pravidlá stanovené v tomto rozhodnutí nemali vzťahovať na zasielanie informácií z dohľadu, ktoré je upravené inými právnymi rámcami, ako je poskytovanie informácií orgánom činným v trestnom konaní, parlamentným vyšetrovacím výborom a štátnym kontrolným orgánom. Do rozsahu pôsobnosti tohto rozhodnutia však môže tiež patriť zasielanie osobných údajov.
(4)

Francúzsko sa domnieva, že povinnosť vyhotovovať elektronické faktúry by uľahčila dobrovoľné dodržiavanie právnych predpisov v oblasti daní. Umožnila by zjednodušiť vykazovacie povinnosti zdaniteľných osôb týkajúce sa DPH, a to tak, že by sa zaviedlo predvyplnenie daňových priznaní. Elektronická fakturácia by zdaniteľným osobám poskytla ďalšie výhody, napr. skrátenie platobných lehôt, zníženie nákladov na tlač a poštové poplatky, zníženie nákladov a skrátenie oneskorení pri spracovaní fakturačných údajov alebo zníženie nákladov na uchovávanie. Úspory a výhody, ktoré by zdaniteľné osoby získali vďaka zavedeniu elektronickej fakturácie, by výrazne kompenzovali počiatočné investície, ktoré budú musieť vynaložiť na prispôsobenie svojich systémov.
(21)

V určitých prípadoch môže byť nevyhnutné zachovať uplatňovanie obmedzenia, najmä obmedzenie uplatňovania článku 16 nariadenia (EÚ) 2018/1725 dovtedy, kým Komisia už nebude uchovávať dané osobné údaje. V takomto prípade by dotknutá osoba nemala byť informovaná o spracúvaní svojich osobných údajov. Takáto situácia by mohla nastať najmä vtedy, ak existuje veľké riziko, že poskytnutie informácií o spracúvaní osobných údajov dotknutej osobe by ohrozilo práva a slobody iných osôb. Môže sa to stať vtedy, keď orgán zamietne dobromyseľnú žiadosť o pomoc podanú v súvislosti s údajným nevhodným správaním dotknutej osoby a ak dotknutá osoba a žiadateľ pracujú spolu v jednej organizačnej jednotke. V takejto situácii existuje riziko odvety voči žiadateľovi a riziko ovplyvnenia pracovnej atmosféry v organizačnej jednotke. V takomto prípade by sa osobné údaje dotknutej osoby mali uchovávať len dovtedy, kým sú tieto údaje relevantné na účely vybavovania žiadosti a/alebo sťažnosti a kým sťažnosť môže byť predmetom súdneho sporu.
(10)

Ak členský štát zavedie prekážku obchodu, nemali by tým byť dotknuté články 34 a 36 Zmluvy a táto prekážka by mala byť vhodná a primeraná odôvodnenému cieľu, ktorý sa má dosiahnuť. Pokiaľ ide o primeranosť, opatrenie by nemalo prekračovať rámec toho, čo je nevyhnutné na účinnú ochranu odôvodneného cieľa.
(2)

Ak je žiadosť o cestovné povolenie po jej manuálnom spracovaní národnou jednotkou ETIAS zamietnutá, zrušená alebo odvolaná, žiadateľovi by malo byť takéto rozhodnutie okamžite oznámené. Na tento účel by mali národné jednotky ETIAS používať formuláre obsahujúce minimálne informácie, ktoré sú uvedené v článku 38 ods. 2 nariadenia (EÚ) 2018/1240. Formuláre by sa mali vzťahovať aj na prípady, keď sa povolenie rozhodnú odvolať samotní žiadatelia (odvolanie iniciované žiadateľom).
(2)

V rámci Výboru pre duševné vlastníctvo Európska únia a Japonsko (ďalej len „zmluvné strany“) potvrdili, že spoločný výbor od roku 2020 až do roku 2022 zváži najviac 28 názvov z Európskej únie a rovnaký počet názvov z Japonska, ktoré majú byť chránené ako zemepisné označenia (ďalej len „ZO“) a ktoré sa majú doplniť do prílohy 14-B k dohode za predpokladu, že dané názvy sú na domácom trhu chránené ako ZO. Od roku 2023 budú zmluvné strany v úzkej vzájomnej koordinácii pracovať na nepretržitom dopĺňaní ďalších zemepisných označení do prílohy 14-B zohľadňujúc pritom záujmy každej zo zmluvných strán. V súlade s článkom 14.30 dohody bolo 1. februára 2021 do prílohy 14-B k dohode (2) doplnených 28 ZO Únie a 28 ZO Japonska.
(9)

Povolenie na uplatňovanie osobitného opatrenia by malo byť časovo obmedzené. Toto časové obmedzenie by malo byť dostatočné na to, aby bolo možné vyhodnotiť účinnosť a primeranosť daného limitu. Okrem toho majú členské štáty podľa článku 3 ods. 1 smernice (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice a uplatňovať ich od 1. januára 2025. Je preto vhodné povoliť Belgicku, aby osobitné opatrenie uplatňovalo do 31. decembra 2024.
(14)

Obmedzenia by sa mali zrušiť hneď, ako prestanú platiť podmienky, ktoré ich opodstatňujú, alebo ak by ich zachovanie zasahovalo do práva na obhajobu. Potreba obmedzujúcich opatrení by sa mala pravidelne posudzovať.
1. Opis zoskupovania V prípade, že segment flotily má menej ako 10 plavidiel: a) zoskupovanie môže byť potrebné na koncepciu plánu odberu vzoriek a na hlásenie ekonomických premenných; b) členské štáty hlásia, ktoré segmenty flotily boli zoskupené na vnútroštátnej úrovni, a uvedú zdôvodnenie zoskupenia na základe štatistickej analýzy; c) vo svojej výročnej správe členské štáty oznámia počet plavidiel zahrnutých do odberu vzoriek za každý segment flotily bez ohľadu na zoskupovanie vykonané kvôli zberu alebo poskytovaniu údajov. Zoskupovanie by sa malo opísať a o segmentoch, ktoré boli zoskupené, by sa mali poskytnúť informácie. Členský štát by mal rozlišovať medzi segmentmi považovanými za zoskupené takto: a) dôležité segmenty s charakteristickými vlastnosťami; b) segmenty podobné iným segmentom; c) nedôležité segmenty s charakteristickými vlastnosťami. Dôležitosť segmentov flotily by sa mala posudzovať v zmysle vylodení (hodnoty a objemu) a/alebo úsilia. Podobne by sa malo preukázať využitie odborných vedomostí o režimoch rybolovu alebo o dostupných údajoch o vylodeniach a/alebo úsilí. V každom z opisovaných prípadov by členský štát mal uplatniť nasledujúce prístupy k zoskupovaniu podľa odlišných charakteristík segmentov flotily: a) dôležité segmenty s charakteristickými vlastnosťami; b) Takéto segmenty by sa nemali zoskupovať, pokiaľ to nie je nevyhnutne potrebné pri vykazovaní údajov z dôvodov dôvernosti. Údaje o týchto segmentoch by sa mali zbierať samostatne a mali by sa začleniť do vnútroštátnych súčtov (pokiaľ v dôsledku toho potom nie je umožnená oddelená identifikácia). c) segmenty podobné iným segmentom; d) Takéto segmenty možno zoskupovať na účely odberu vzoriek aj z dôvodov dôvernosti. Zlúčené segmenty by sa mali vyberať v súlade s kritériami, ktoré by mal členský štát úplne vysvetliť a zdôvodniť. Členský štát by mal najmä jasne opísať prístup k určovaniu podobnosti. e) nedôležité segmenty s charakteristickými vlastnosťami; f) Takéto segmenty možno zoskupovať na účely odberu vzoriek aj z dôvodov dôvernosti. Tieto segmenty možno zlučovať s inými nedôležitými segmentmi. Malo by sa zabrániť zoskupovaniu týchto segmentov s inými dôležitými segmentmi. Členský štát by mal vysvetliť, ako sa určila nižšia úroveň dôležitosti a z akých dôvodov boli vybrané zoskupené segmenty. Zoskupenia by sa mali pomenúvať podľa najväčšieho segmentu, čo do počtu plavidiel alebo ekonomickej významnosti. 2. Opis ukazovateľa aktivity Ak členský štát požíva ukazovateľ aktivity na rozdelenie segmentu flotily na rôzne úrovne aktivity, použite „L“ pri plavidlách s nízkou aktivitou a „A“ pri plavidlách s obvyklou ekonomickou aktivitou. Uveďte opis použitej metodiky posudzovania aktivity. 3. Odchýlka od definícií RCG ECON (ex. PGECON) Opíšte a zdôvodnite všetky odchýlky od vymedzenia premenných, ako sú uvedené v „usmerňovacom dokumente k viacročnému programu EÚ“ na webovom sídle rámca zberu údajov. V prípade, že sa PIM nepoužíva, vysvetlite a odôvodnite použitie alternatívnych metód. (max. 900 slov)
(6)

Nemecko oznámilo zmeny svojej národnej alokačnej tabuľky listom z 18. novembra 2021. Zariadenie DE-79 opravilo ročné úrovne činnosti podzariadenia na výrobu šedého cementového slinku a vypočítanú historickú úroveň činnosti. Tepelná bilancia v zariadení DE-531 bola opravená, keďže na podzariadenie spojené s referenčným produktom sa spotrebovalo viac tepla dovezeného zo zariadenia, na ktoré sa nevzťahuje systém obchodovania s emisiami (ETS). Opravená bola aj tepelná bilancia v zariadení DE-950, keďže časť tepla nebola vykázaná ako vývoz do zariadenia, na ktoré sa vzťahuje ETS. Prevádzkovatelia zariadení DE-1480 a DE-206010 sa vzdali podania žiadosti o bezodplatne pridelené emisné kvóty. Po rozdelení existujúceho zariadenia DE-205246 na dve zariadenia bolo do systému zaradené zariadenie DE-new-14611-0017. K rozdeleniu došlo po tom, ako Nemecko 31. septembra 2019 predložilo vnútroštátne vykonávacie opatrenia. Toto rozdelenie nebolo uvedené v národnej alokačnej tabuľke, ktorá by sa preto mala zodpovedajúcim spôsobom opraviť.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19, o vykonaní testu a prekonaní tohto ochorenia, ktoré Beninská republika vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19, o vykonaní testu a prekonaní tohto ochorenia, ktoré Beninská republika vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19, ktoré Jordánske hášimovské kráľovstvo vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19, ktoré Jordánske hášimovské kráľovstvo vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(8)

V zmysle smernice 95/60/ES a podľa podmienok stanovených v uvedenej smernici by sa preto mala miesto látky Solvent Yellow 124 stanoviť ako spoločná značkovacia látka na daňové účely látka ACCUTRACE™ PLUS. Obsah značkovacej látky by sa mal stanoviť v harmonizovanom rozsahu, aby sa uľahčilo vykonávanie a kontrola dodržiavania predpisov v celej Únii.
Systém pre dynamický výber frekvencie (DFS)

DFS je opísaný v odporučení ITU-R M. 1652-1 (3) s cieľom zabezpečiť kompatibilnú prevádzku so systémami rádioidentifikácie. Mechanizmus DFS musí zabezpečiť, aby pravdepodobnosť výberu daného kanála bola rovnaká pri všetkých dostupných kanáloch vo frekvenčných pásmach 5 250 – 5 350 MHz a 5 470 – 5 725 MHz. Takisto musí zabezpečiť v priemere takmer rovnomerné rozloženie zaťaženia frekvenčného spektra. WAS/RLAN musia využívať dynamický výber frekvencie zabezpečujúci zmierňovanie škodlivého rušenia radarových systémov minimálne rovnako efektívne ako DFS podľa opisu v norme ETSI EN 301 893 V2.1.1. Nastavenia (hardvéru a/alebo softvéru) WAS/RLAN týkajúce sa DFS nesmú byť pre používateľa prístupné, ak by ich zmena mala za dôsledok, že WAS/RLAN by už viac nezodpovedali požiadavkám DFS. Zahŕňa to a) znemožnenie používateľovi zmeniť krajinu prevádzky a/alebo prevádzkové frekvenčné pásmo, ak by výsledkom bolo, že by zariadenie už viac nevyhovovalo požiadavkám DFS, a b) neakceptovanie softvéru a/alebo firmvéru, ktorý by viedol k tomu, že zariadenie by už viac nevyhovovalo požiadavkám DFS.
(11)

Po druhé, právnym rámcom a rámcom dohľadu tretej krajiny sa má zabezpečiť, aby centrálne protistrany usadené v danej tretej krajine priebežne podliehali účinnému dohľadu a presadzovaniu právnych predpisov. Do 31. decembra 2020 boli centrálne protistrany Spojeného kráľovstva pod dohľadom Bank of England, ako sa stanovuje vo vnútroštátnom práve Spojeného kráľovstva v súlade s nariadením (EÚ) č. 648/2012 (7). V rámci začleňovania nariadenia (EÚ) č. 648/2012 do vnútroštátneho práva Spojeného kráľovstva zostáva Bank of England po uvedenom dátume naďalej zodpovedná za dohľad nad centrálnymi protistranami, pričom sa v súvislosti s týmto dohľadom neplánujú žiadne významné zmeny.
(13)

Spektrálne masky bloku pokrývajú úzkopásmové pozemské systémy so šírkou pásma kanála 200 kHz, ale s výnimkou GSM a EC-GSM-IoT. Pokrývajú aj širokopásmové pozemské systémy so šírkou pásma kanála väčšou ako 200 kHz. Rozlišovanie medzi úzkopásmovými a širokopásmovými pozemskými systémami je nevyhnutné na zavedenie frekvenčného odstupu v určitých scenároch na vnútroštátnej úrovni. V tejto súvislosti sa v správe CEPT č. 80 stanovuje frekvenčný odstup medzi nominálnymi ohraničeniami kanálov susediacich úzkopásmových a širokopásmových pozemských systémov, ktorými sa zabezpečuje poskytovanie elektronických komunikačných služieb, ako aj medzi nominálnymi ohraničeniami kanálov rôznych susediacich úzkopásmových pozemských systémov, ktorými sa zabezpečuje poskytovanie elektronických komunikačných služieb, ako aj GSM a EC-GSM-IoT. Zavedenie frekvenčného odstupu by sa malo riadiť na vnútroštátnej úrovni. Mohli by sa uplatňovať rôzne prístupy v závislosti od ohraničení frekvenčného spektra susediacich pozemských systémov, ako aj od príslušných vnútroštátnych politík. Správa CEPT č. 80 obsahuje súbor nástrojov na zavedenie frekvenčného odstupu.
(6)

Ak by bolo tvrdenie výrobcu, že výrobok je „čistiacim“ výrobkom, postačujúce na vyvodenie záveru, že daný výrobok nemá biocídny účel, a preto nie je biocídnym výrobkom, bolo by možné ľahko obísť požiadavky nariadenia (EÚ) č. 528/2012 a ohroziť naplnenie jeho cieľov. Takýto prístup by bol v rozpore s výkladom pojmu „biocídny výrobok“, ktorý poskytol Súdny dvor. Preto by sa v záujme posúdenia, či sa výrobok uvádza na trh s biocídnym určením v zmysle článku 3 ods. 1 písm. a) nariadenia (EÚ) č. 528/2012, mali zohľadniť všetky informácie, ktoré poskytuje výrobca, distribútor a pracovníci predajných miest.
(6)

Pristúpením k dohovoru by sa mala podporiť jednotná koncepcia Únie v otázke ochrany svetových oceánov a posilnil by sa jej záväzok dlhodobej ochrany a udržateľného využívania celosvetových rybolovných zdrojov. V súlade so spoločným oznámením vysokého predstaviteľa Únie pre zahraničné veci a bezpečnostnú politiku a Komisie z 10. novembra 2016 s názvom Medzinárodná správa oceánov: program pre budúcnosť našich oceánov a so závermi Rady z 3. apríla 2017 k uvedenému spoločnému oznámeniu je ústredným prvkom činnosti Únie na týchto fórach podpora opatrení na podporu a posilnenie účinnosti regionálnych organizácií pre riadenie rybárstva a v relevantných prípadoch na zlepšenie spravovania týchto organizácií.
(11)

V bode 62 prílohy VI k nariadeniu (EÚ) č. 528/2012 sa však nestanovuje, že hodnotenie vedúce k záveru, že kritérium podľa článku 19 ods. 1 písm. b) bodu iii) daného nariadenia možno splniť len uplatnením preventívnych a ochranných opatrení, sa má vykonať v súlade so smernicou 98/24/ES. Takisto sa v ňom výslovne nestanovuje, že uvedená smernica by sa neuplatňovala. Z uvedených ustanovení by sa preto nemalo vyvodiť, že smernica 98/24/ES sa neuplatňuje. Okrem toho sa príslušné povinnosti podľa smernice 98/24/ES ukladajú zamestnávateľom, a nie orgánom členských štátov.
(4)

Rada ICAO má na svojom 225. zasadaní prijať zmenu 178 prílohy 1, zmenu 47 časti I prílohy 6, zmenu 40 časti II prílohy 6, zmenu 24 časti III prílohy 6, zmenu 7 prílohy 7, zmenu 109 prílohy 8, zmenu 29 prílohy 9, zmenu 91 zväzku IV prílohy 10, zmenu 17 zväzku I prílohy 14 a zmenu 18 prílohy 17 k Chicagskému dohovoru, ako sa uvádza v obežníkoch AN 12/1.1.25-20/112, AN 11/1.1.34-20/75, AN 3/45-20/85, AN 3/1.2-20/76, AN 7/1.3.105-20/42, SP 55/4-20/94, AS 8/2.1-21/48, dôverné, a EC 6/3 – 21/67.
(42)

Grécko pri fungovaní trhu s elektrinou na Kréte v prípade úplnej integrácie účastníkov krétskeho trhu do gréckych trhov s elektrinou, ktoré fungujú v oblasti kontinentálnej prepojenej sústavy, a to prostredníctvom rozšírenia gréckej ponukovej oblasti na Krétu alebo prostredníctvom vytvorenia novej krétskej ponukovej oblasti, poukazuje na tieto problémy: a) nedostatky infraštruktúry merania neumožnia úplnú účasť účastníkov krétskeho trhu na gréckych denných, vnútrodenných a vyrovnávacích trhoch s elektrinou. Predovšetkým nie sú zavedené potrebné systémy merania a nebudú pripravené ani do roku 2023; b) nové spojovacie vedenie (fáza I) musí byť pripravené na používanie odo dňa jeho uvedenia do prevádzky, aby sa zabránilo zvýšeným nákladom pre gréckych spotrebiteľov. Výmenami elektrickej energie cez toto spojovacie vedenie sa v skutočnosti zníži výroba energie z najdrahších tepelných elektrární na Kréte, čím sa znížia celkové náklady na elektrinu dodávanú na Kréte a príslušný poplatok za služby vo verejnom záujme, ktorý znášajú grécki spotrebitelia. Znížili by sa aj emisie CO2; c) spojovacie vedenie, ktoré bude výsledkom dokončenia fázy I, sa bude využívať na svoju maximálnu dostupnú kapacitu a predpokladá sa, že väčšinu času bude preťažené, a to až do dokončenia fázy II. Úplné uplatňovanie nariadenia (EÚ) 2019/943 a smernice (EÚ) 2019/944 by viedlo k integrácii Kréty do trhov s elektrinou prostredníctvom jednej alebo dvoch ponukových oblastí, čo by malo za následok tieto dva scenáre: — jedna ponuková oblasť: integrácia Kréty do veľkoobchodného trhu s elektrinou prostredníctvom gréckej kontinentálnej ponukovej oblasti by znamenala vysoké náklady na redispečing, ktoré sa podľa spoločnosti IPTO S.A. odhadujú na približne 240 miliónov EUR ročne na základe údajov z roku 2019 a ktoré budú znášať grécki spotrebitelia, — dve ponukové oblasti: integrácia Kréty do veľkoobchodného trhu s elektrinou ako samostatná ponuková oblasť by nebola udržateľným riešením. Dokončením fázy II po krátkom prechodnom období sa očakáva uvoľnenie akéhokoľvek štrukturálneho preťaženia medzi elektrickou sieťou Kréty a gréckou kontinentálnou elektrickou sieťou.